Orehøjgård Grundejerforening

Cvr nr. 30150783

v/Formand Nina Bærentsen, Elmelunden 26, 3370 Melby
Tlf.: 23420897, e-mail: ninabaerentsen@hotmail.com

Bestyrelsens årsberetning 2021
Vejsagen: Status i vejsagen er, at vores veje bliver asfalteret i sensommeren 2021. Foreningen har en opsparing, der i meget runde tal vil betyde, at der for hver parcel ca. vil kunne betales 2500,- af regningen. Bestyrelsen henviser i øvrigt til at holde sig orienteret om vejsagen på hjemmesiden.
Træfældning: Bestyrelsen opfordrer igen alle til at overholde kommunens vejledning for at holde vejen og rabatten fri. Dette er særlig vigtigt i år inden vores veje skal asfalteres, så vores nye veje vil holde bedst muligt. Kommunens pjece ligger på foreningens hjemmeside: www.orehoejgaardgrundejerforening.dk.  Det er nu kun 3 grundejere, som mangler at fælde de træer, der er til gene for vores fælles veje.
Indbrud: Bestyrelsen har ikke kendskab til indbrud i forgangne år.

Sne: Igen i år har der ikke været nogen udgifter til snerydning.

Hjemmesiden: Bestyrelsen opfordrer alle medlemmer til jævnligt at holde øje med hjemmesiden: www.orehoejgaardgrundejerforening.dk. Siden indeholder oplysninger af praktisk karakter, meddelelser, indkaldelser mv. Såfremt man ønsker at sælge sit sommerhus, kan ejendomsmæglere henvises til siden for info (hvilket sparer formanden for meget tid..). Bestyrelsen har i forgangne år ydermere oprettet en facebookside: Orehøjgård grundejerforening, hvor medlemmer kan henvende sig til hinanden om løst og fast.
Trappen og stranden: hører under trappelaugets ansvarsområde. På trappelaugets hjemmeside: www.trappelauget.dk kan I holde jer opdateret om laugets forhold. 
Kontingentbetaling: Opkræves sammen med ejendomsskatterne og grundet den negative bankrente som foreningen blev ramt af 1.marts 2020, vil bestyrelsen foreslå at opkrævningen fortsat sættes til 0 kr. for 2022. Vi må så tage stilling til når vejene er lavet, hvor lille et rådighedsbeløb til faste samt uforudsete udgifter foreningen kan nøjes med at have stående i banken, umiddelbart skønner bestyrelsen at ca. 30.000 vil være alt nok. Vi følger rentens udvikling og punktet kommer som vanligt op igen på næste års generalforsamling.
Bestyrelsen vil i det kommende år, når vejsagen er afsluttet, tage fat på at gennemgå foreningens vedtægter/servitutter med henblik på en opdatering/ajourføring. Denne vil blive fremlagt til godkendelse på næste års generalforsamling.

Arbejdet i bestyrelsen: er forløbet godt, vi har grundet corona situationen kun haft 1 fysisk bestyrelsesmøde, samt 1 teams møde og fortsat en hel del mailkorrespondance angående vejene. Jeg vil i den forbindelse igen i år rette en særlig tak til Marianne for hendes store indsats i diverse korrespondancer med kommunen mm. 

Birkerød d. 25. maj 2021
Nina Bærentsen, formand

Reglerne om brug af støjende maskiner:

I perioden fra d. 1. april til d. 31. oktober samt i påsken er 
græsslåning og brug af støjende maskiner TILLADT:
Hverdage: 8.00 - 19.00
Lørdage: 9.00- 12.00 og 14.00 – 17.00
Søn-og helligdage: 9.00 -12.00
